“ลิงเก็บมะพร้าว” ช่วยเจ้าของหารายได้ที่ยะลา
วิถีชีวิตชาวบ้านสะเตงนอกยะลา ในทุกๆ เช้าก็จะเห็นชาวบ้านนำลิงมาขึ้นเก็บมะพร้าวที่ปลูกไว้ เพื่อนำไปส่งขายยังตลาด ถึงแม้จะมีรายได้ไม่มากแต่ก็อยู่ได้อย่างพอเพียง สำหรับเลี้ยงครอบครัวชาวบ้านบอกว่า มีต้นมะพร้าวประมาณ 15 ต้น แต่ละวันก็จะนำลิงเพศเมียที่ได้ฝึกไว้สำหรับเก็บมะพร้าวมาขึ้นต้นมะพร้าว โดยจะใช้ทั้งเสียงเรียกชื่อ กระตุกเชือก เพื่อให้ลิงได้เลือกเก็บเฉพาะทะลายมะพร้าวแก่ เพื่อจะนำไปขายยังตลาดใหม่ยะลา เก็บได้ต้นหนึ่ง 10 กว่าลูก ก็จะเปลี่ยนไปเก็บต้นอื่นๆ ที่เห็นว่ามะพร้าวแก่แล้ว ก็จะให้ลิงขึ้นเก็บ  จากนั้น ก็จะนำมาปอกเปลือกออก พอเก็บได้มากเกือบๆ 100 ลูกแล้ว ก็จะนำไปส่งขายให้ให้กับแม่ค้าที่ตลาดเมืองใหม่ ในราคาลูกละ 7 บาท เพื่อจะนำไปทำกะทิสด